16 
Ubi autem Calamitarum caules vel fragmenta ita 
in arenaceis illis, quae commemoravi, stratis inveni¬ 
untur, ut axis caulium longitudinalis cum stratis rectum 
formet angulum i. e. situm habeat erectum, ibi adsunt 
hic illic internae vestigia structurae 5 quibusque ad 
structuram Calamitarum hanc demonstrandam usus sum 
exemplis, ea inveni caulibus erectis, quamquam me 
rarissime fuisse tam felicem, ut caperem exempla illa, 
quae in tabulis meis quam accuratissime delineanda 
curavi, notare licet. 
Ex iis, quae jamjam exposui, causa, cur interna 
caulium Calamitarum illorum structura ita sit integra, 
facillime intelligi potest. Caules enim superne repleti 
sunt massa arenacea vel argillo-limosa, eorumque 
omnes cavernae et media major et minores periphe¬ 
ricae omnino differtae, quo facto, quum postea nimis 
superacervato limo inferiora strata, ut supra jam dixi, 
comprimerentur, neque mutari potuit forma, ita ut 
rotunda caulis sectio non fieret oblonga sive elliptica, 
qualem in caulibus vidimus horizontali modo positis 
(cf. tab. III, fig. 6 et fig. 7), sed rotundam potius for¬ 
mam retineret, neque penitus deleri interna structura. 
Compressio ea verticalis omnino effecit, ut, ubi 
non satis densum fuit et firmum, ibi abiret caulis pa¬ 
renchyma 5 quo facto non solum imprimis separata est 
epidermis et cuticula a reliquo caule, cui affixa fuerat 
